**Základná škola, Bačkovík č. 63, Košice - okolie**

**Školský poriadok**

**Vnútorný predpis školy č.2/2011**

**Bačkovík, 2. september 2013**

**Vypracovala: Mgr. Jana Rubická – riaditeľka ZŠ Bačkovík**

Školský poriadok školy je súhrn noriem spolužitia a spolupráce celého školského kolektívu žiakov, obsahuje práva, povinnosti a pravidlá správania žiakov v škole. Jeho uplatňovanie v praxi v podstatnej miere prispieva k poslaniu školy.

V záujme naplnenia práva žiakov na vzdelanie zabezpečí vedenie školy a všetci zamestnanci vnútorný chod školy a podmienky pre optimálne medziľudské vzťahy tak, aby bol čas strávený v škole efektívne využitý na výchovu a vzdelávanie, ale aj časom príjemne stráveným žiakmi a učiteľmi. Z tohto dôvodu sa ustanovuje nasledovný vnútorný poriadok školy, ktorý sa opiera o platnú legislatívu MŠ SR.

Škola bude dôsledne dbať na dodržiavanie záväzných právnych noriem: Deklarácia práv dieťaťa, Listina základných práv a slobôd a iné platné dokumenty vo vzťahu k žiakom, učiteľom i ostatným zamestnancom školy.

Školský poriadok školy je záväzný pre všetkých žiakov Základnej školy v Bačkovíku . Dôsledné plnenie týchto zásad v praktickom živote je základnou povinnosťou každého žiaka.

**Školský poriadok dopĺňajú:**

* bezpečnostné opatrenia v odbornej učebni

**Práva a povinnosti žiakov**

***1. Každý žiak má právo na:***

* rovnosť bez rozdielu rasy, náboženstva, pôvodu a postavenia
* ochranu pred diskrimináciou a na výchovu v duchu znášanlivosti, mieru a bratstva
* ochranu pred zanedbávaním, krutosťou a využívaním
* bezplatné vzdelávanie, hru a zotavenie, zdravý duševný a telesný rozvoj
* zvláštnu opateru pri telesnom, duševnom alebo sociálnom postihnutí
* prednostnú ochranu a pomoc, na ochranu zdravia a bezpečnosti pri vyučovaní
* dodržiavanie základných psychohygienických noriem (počet a dĺžka prestávok, dĺžka vyučovania v jednom celku)
* na komunikáciu s učiteľmi v duchu zásad humanity a tolerancie
* slušne vysloviť svoj názor a klásť otázky k preberanej téme
* na zdôvodnenie hodnotenia a klasifikácie
* v odôvodnených prípadoch požiadať o komisionálne skúšanie prostredníctvom zákonného zástupcu
* na kvalitnú výučbu v každom povinnom a voliteľnom predmete
* vybrať si voliteľné predmety
* podľa vlastného záujmu prihlásiť sa na nepovinný predmet, alebo sa zapojiť do činnosti niektorého záujmového útvaru z ponuky školy, ktorá je zostavená podľa možností školy a počtu prihlásených žiakov

***2. Príchod žiakov do školy***

* Škola sa pre žiakov otvára o 7:45 hod. Do budovy žiaci vstupujú disciplinovane za prítomnosti učiteľa, ktorý vykonáva dozor.
* V šatni si žiaci prezujú, uložia si osobné veci a odchádzajú do triedy tak, aby o 7:55 hod. bol každý žiak na svojom mieste.
* Budova školy sa ráno uzavrie o 8:00 hod. Žiaci, ktorí prídu do školy po tomto čase, čakajú vo vestibule školy do konca 1. vyučovacej hodiny, okrem tých, ktorí majú na oneskorený príchod lekárske potvrdenie alebo iný závažný dôvod.
* Žiak sa v škole prezúva do zdravotne vhodnej obuvi, ktorú si v osobitnom vrecúšku denne nosí do školy, prípadne necháva v šatni.

**Pravidlá správania žiaka**

***3. Správanie sa žiakov na vyučovaní***

Žiak je povinný správať sa v škole slušne, dbať na pokyny učiteľov a ostatných zamestnancov školy, neobmedzovať svojím konaním práva ostatných osôb zúčastňujúcich sa výchovy a vzdelávania, konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní, ctiť si ľudskú dôstojnosť svojich spolužiakov a zamestnancov školy, podľa svojich schopností sa svedomito pripravovať na vyučovanie a dodržiavať vnútorný poriadok školy. Žiak sa musí správať slušne aj mimo vyučovania, a to aj počas voľných dní a prázdnin tak, aby neporušoval zásady spolunažívania a spoločenské normy správania. Žiak musí chodiť do školy pravidelne a včas podľa rozvrhu hodín a zúčastňovať sa na činnostiach, ktoré škola organizuje. Účasť na vyučovaní voliteľných predmetov a záujmovej činnosti je pre prihláseného žiaka povinná.

* Na škole nezvoní, žiaci sa riadia pokynmi vyučujúcich.
* Pred začiatkom každej vyučovacej hodiny si žiaci pripravia učebnice a pomôcky.
* Každý žiak má zasadacím poriadkom určené svoje miesto, ktoré nesmie svojvoľne meniť.
* Žiak musí chrániť učebnice a školské potreby, udržiavať v poriadku a v čistote svoje

miesto, triedu a ostatné školské priestory, chrániť majetok pred poškodením, nosiť do

školy učebnice a školské potreby podľa rozvrhu hodín a pokynov pedagogických zamestnancov.

* Ak sa žiak na vyučovanie nepripravil, nemá domácu úlohu alebo príslušné pomôcky, ospravedlní sa zásadne na začiatku vyučovacej hodiny.
* Žiak neopúšťa svoje miesto a triedu bez súhlasu vyučujúceho.
* Pred skončením vyučovania žiak nesmie bez dovolenia vychádzať zo školskej budovy, zdržiavať sa v školských priestoroch v čase mimo vyučovania môže žiak len za podmienok určených školským poriadkom.
* Ak chce žiak odpovedať alebo sa učiteľa na niečo spýtať, hlási sa zdvihnutím ruky.
* Do odborných učební sa žiaci presúvajú podľa pokynov vyučujúceho a iba v sprievode vyučujúceho.
* Počas vyučovania žiak pracuje podľa pokynov vyučujúcich, nenašepkáva, nevykrikuje, pracuje samostatne, nevyrušuje a nerozptyľuje pozornosť spolužiakov.
* Ak počas vyučovania vstúpi do triedy dospelá osoba, žiaci ju zdravia povstaním. Na

hodinách TEV, VYV, PRV a pri písaní písomných prác žiaci nevstávajú.

* Manipulovať s oknami, žalúziami, svetelnými vypínačmi, učebnými pomôckami a pod. môžu žiaci len so súhlasom učiteľa. Pri poškodení inventára triedy a majetku školy hradí škodu zákonný zástupca žiaka.
* V záujme bezpečnosti nie je dovolené vykláňať sa z okien a vyhadzovať oknom odpadky.
* Do školy je neprípustné nosiť predmety, ktoré žiak v škole nepotrebuje. Klenoty a väčšie sumy peňazí nosí žiak na vlastnú zodpovednosť. Počas vyučovania žiak nesmie používať mobilný telefón, žiak ho musí mať vypnutý. Použiť ho môže iba v odôvodnených prípadoch so súhlasom vyučujúceho, riaditeľa školy. Mobilný telefón má v škole na vlastnú zodpovednosť, za jeho stratu a odcudzenie nenesie škola zodpovednosť.
* Žiak nesmie nosiť do školy predmety ohrozujúce vlastné zdravie a zdravie spolužiakov a všetkých zamestnancov školy.
* Žiak musí chrániť svoje zdravie a zdravie spolužiakov; žiak nevykonáva činnosti, ktoré sú zdraviu škodlivé, najmä fajčenie, pitie alkoholických nápojov, požívanie zdraviu škodlivých látok.
* Žiakom sa zakazuje v priestoroch školy fajčiť.
* Žiakom sa zakazuje nosenie, prechovávanie a užívanie legálnych a nelegálnych drog. Porušenie zákazu sa bude riešiť ako hrubé porušenie vnútorného poriadku školy, riaditeľ školy pri podozrení porušenia tohto ustanovenia informuje o tom zákonného zástupcu žiaka a môže požiadať o asistenciu políciu.
* Žiaci slušne zdravia všetkých zamestnancov školy a oslovujú ich pán – pani.

***4. Správanie žiakov počas prestávok a po vyučovaní***

* Počas malých prestávok zostávajú žiaci v triede a pripravujú sa na nasledujúcu hodinu. Triedu opúšťajú len v najnevyhnutnejších prípadoch. Dvere na triede sú počas malých prestávok otvorené.
* Cez veľkú prestávku sa žiaci zdržiavajú v triede, na chodbe pred triedou a dodržujú
* pokyny dozor konajúceho učiteľa. Päť minút pred začiatkom hodiny sú v triede a pripravia sa na nasledujúcu hodinu.
* Žiakom nie je dovolené:
  + sadať na parapetné dosky a skrinky v triede a na chodbe
  + telesne ubližovať spolužiakom, šikanovať ich, biť sa
  + opúšťať bez dovolenia budovu školy, v prípade odchodu na lekárske ošetrenie
  + správať sa neprimerane hlučne
  + behať v priestoroch školy
* Žiaci môžu opustiť školu len v sprievode rodičov
* Malé prestávky sú 5 min., veľká prestávky trvá 15 min. a je po 2. vyučovacej hodine, všetky dopoludňajšie a popoludňajšie hodiny trvajú 45 min., hodiny krúžkov 60 min. Hodiny poobedňajšieho vyučovania trvajú 40 min.
* Všetky písomnosti a potvrdenia si žiaci vybavujú prostredníctvom triedneho učiteľa najmä cez malé prestávky, pred a po vyučovaní.

***5. Odchod žiakov zo školy***

* Po skončení poslednej vyučovacej hodiny si každý žiak uloží svoje vecí do aktovky, vyčistí si svoje miesto a okolie od papierov a iných nečistôt a vyloží stoličku na lavicu.
* Na pokyn učiteľa žiaci opustia triedu, zoradení pod vedením učiteľa odídu do šatne, kde sa prezujú, oblečú a opustia budovu školy
* Po ukončení vyučovania nie je dovolené zdržiavať sa žiakom v priestoroch školy bez dozoru.
* Na popoludňajšie vyučovanie čakajú žiaci na učiteľa pri hlavnom vchode.

***6. Dochádzka žiakov do školy***

Žiak je povinný chodiť do školy pravidelne a včas podľa rozvrhu hodín a zúčastňovať sa vyučovania a podujatí, ktoré škola organizuje.

Ak sa žiak nemôže zúčastniť na výchove a vzdelávaní v škole, jeho zákonný zástupca je povinný oznámiť škole ihneď alebo bez zbytočného odkladu príčinu jeho neprítomnosti. Za dôvod ospravedlniteľnej neprítomnosti žiaka sa uznáva najmä choroba, prípadne lekárom nariadený zákaz dochádzky do školy.

* Neprítomnosť žiaka, ktorá trvá najviac tri po sebe nasledujúce vyučovacie dni, ospravedlňuje jeho zákonný zástupca. V odôvodnených prípadoch škola môže vyžadovať

lekárske potvrdenie o chorobe žiaka alebo iný doklad potvrdzujúci odôvodnenosť jeho neprítomnosti.

* Ak neprítomnosť dieťaťa alebo žiaka z dôvodu ochorenia trvá dlhšie ako tri po sebe nasledujúce vyučovacie dni, predloží žiak, jeho zákonný zástupca potvrdenie od lekára.
* Ak žiak mieni vymeškať vyučovanie pre vopred známu príčinu, vyžiada si dovolenie.
* Na vymeškanie jednej vyučovacej hodiny dáva súhlas príslušný vyučujúci, na viac vyučovacích hodín alebo dva celé vyučovacie dni triedny učiteľ, na tri a viac dní dáva súhlas riaditeľ školy, vždy však vopred na základe písomnej žiadosti rodiča.
* Za neospravedlnené hodiny bude žiakovi uložené pokarhanie, prípadne znížená známka zo správania, porušovanie dochádzky rieši triedny učiteľ, výchovný poradca, vedenie školy so zákonným zástupcom žiaka a škola so zriaďovateľom a príslušným ÚPSVaR.
* Ak žiak prestupuje na inú školu, rodič je povinný žiaka osobne odhlásiť u vedenia školy a požiadať o súhlas riaditeľa školy, učebnice si žiak ponechá.

***7. Starostlivosť o zdravie a zovňajšok***

* Žiak musí byť v škole a na všetkých školských i mimoškolských podujatiach oblečený a upravený vhodne a čisto, bez výstredností.
* Žiak je povinný dodržiavať zásady bezpečnosti, starať sa o svoje zdravie.
* Hygienické potreby má žiak uložené v hygienickom vrecúšku v triede, dbá na hygienické zásady.
* Uterák a prezuvky udržiava v čistote. Žiaci sa správajú ohľaduplne k svojim zdravotne oslabeným spolužiakom.
* Všetci žiaci sú so zásadami bezpečnosti a ochrany zdravia v škole preukázateľne oboznámení na začiatku školského roka triednym učiteľom. V prípadoch zvýšeného ohrozenia bezpečnosti a zdravia žiaka pri niektorých činnostiach, sú žiaci oboznámení s pokynmi na predchádzanie úrazom.
* Každý žiak je povinný dodržiavať všeobecné zásady bezpečnosti a ochrany zdravia a rešpektovať usmernenia učiteľov na predchádzanie úrazom.
* V prípade školského úrazu žiaka mu je poskytnutá prvá pomoc. Lekárnička je umiestnená v triede – učebni.
* Na odborné ošetrenie sprevádza zraneného dospelá osoba.
* Žiak je povinný bezodkladne informovať triedneho učiteľa, vyučujúceho, dozor konajúceho učiteľa alebo inú osobu konajúcu dozor pri činnosti organizovanou školou o vzniku úrazu alebo akékoľvek poškodenia zdravia vrátane drobných poranení, rovnaká je oznamovacia povinnosť aj keď je svedkom úrazu.
* Všetci žiaci školy sú povinní rešpektovať dozor konajúcich učiteľov školy.
* Žiak ochraňuje svoje zdravie a zdravie spolužiakov. Žiaci nesmú v škole ani v areáli školy fajčiť, piť alkoholické nápoje, používať toxické látky a drogy.
* Triedny učiteľ je povinný na začiatku školského roka zabezpečiť pre žiakov svojej triedy vhodné veľkosti nábytku a každý vyučujúci by mal dbať na to, aby žiak dodržoval správnu vzdialenosť pripísaní a čítaní.
* Každý školský úraz treba evidovať v knihe školských úrazov a každé ošetrenie úrazu je povinné zapísať do zošita ošetrení úrazov.

***7. Žiakom je zakázané:***

* používať akékoľvek formy šikanovania, zastrašovania, obťažovania alebo násilia voči ostatným žiakom
* naháňať sa v priestoroch školy (vonkajších, vnútorných)
* vyvolávať hádky a roztržky končiace bitkou
* vzájomne sa napádať a napádať spolužiakov iných ročníkov
* odhadzovať odpadky na podlahu.
* nosiť na hlave v budove školy čiapku alebo kapucňu
* v budove školy je mimo vyučovania zakázané používať akékoľvek športové náradie (loptičky, skateboard, a p.) a jeho náhrady (špongie, handry, papierové lopty)
* vodiť alebo nosiť do školy a na školské akcie zvieratá
* mať v budove školy zapnutý mobilný telefón; tento je možné zapnúť a použiť len v naliehavých prípadoch a vždy so súhlasom učiteľa. Je zakázané používať elektronické hracie konzoly, nosiť v ušiach slúchadlá od mobilných telefónov a iných prehrávačov (aj nepripojené)
* zhotovovať fotografický, audio alebo video záznam, či už prostredníctvom mobilného telefónu alebo inej audio, či video techniky (výnimku tvorí krúžková činnosť a činnosť zameraná na propagáciu školy, ktorá je ale vždy vykonávaná so súhlasom a pod dozorom učiteľa alebo vedúceho krúžku.
* akýmkoľvek spôsobom v priestoroch školy a na akciách školy propagovať znaky, symboly zakázaných spolkov a organizácií, ktoré podnecujú k prejavom násilia, k rasovej, náboženskej či inej intolerancii
* písať neslušné, vulgárne nápisy v triede, v priestoroch školy, na budovu školy a pod.
* Zakazuje sa v škole i na akciách školy fajčiť, piť alkoholické nápoje, hrať o peniaze, nosiť do školy nevhodnú literatúru a časopisy. Zakazuje sa propagovať, užívať, prechovávať drogy, distribuovať drogy alebo s nimi obchodovať, prejavovať rasizmus, intoleranciu, diskrimináciu. Zakazuje sa nosiť do školy zbrane a nebezpečné predmety, ktoré by ako zbraň mohli byť použité. Porušenie týchto zákazov sa bude hodnotiť ako závažné porušenie školského poriadku. Riaditeľstvo školy bude tieto priestupky riešiť v súčinnosti s políciou.
* Ak existuje dôvodné podozrenie, že sa v triede nachádzajú predmety alebo látky, použitie ktorých by mohlo viesť k ohrozeniu zdravia, bezpečnosti, či mravného vývinu žiakov, je učiteľ oprávnený uskutočniť prehľadanie tašky/tašiek žiaka/žiakov. Toto sa uskutoční v samostatnej miestnosti za prítomnosti tretej osoby. Z prehliadky bude vyhotovený zápis.
* Žiaci sú povinní hlásiť svojmu triednemu učiteľovi, RŠ, prípadne ZRŠ akékoľvek formy šikanovania, zastrašovania, obťažovania, násilia, ktoré boli použité proti nim, alebo ktorého boli svedkom.
* Žiakom i zamestnancom školy sa zakazuje nosiť do školy výstredné oblečenie, extravagantné účesy, piercing alebo tetovanie na viditeľných častiach tela.
* Žiakom i zamestnancom (v pracovnom čase) sa zakazuje používanie internetových sociálnych sietí typu facebook, ako aj chatovacích serverov, či programov typu ICQ. Výnimkou je ich používanie vo vyučovacom procese, vždy však so súhlasom a pod dozorom učiteľa. Zároveň je zakázané pozeranie videí a hranie hier ak toto nie je súčasťou vyučovacieho a výchovného procesu.
* Žiak má právo podľa svojich potrieb využívať pomoc triedneho učiteľa, výchovného poradcu, koordinátora drogovej prevencie.

***8. Výchovné opatrenia***

Výchovnými opatreniami sú pochvaly a opatrenia vo výchove na posilnenie disciplíny.

Pochvaly a iné ocenenia:

Pochvala triednym učiteľom

Pochvala riaditeľom školy

Pochvaly a iné ocenenia sa udeľujú za mimoriadny prejav aktivity a iniciatívy, za záslužný alebo statočný čin. Návrh na udelenie pochvaly alebo iného ocenenia sa prerokuje v pedagogickej rade. Ústnu alebo písomnú pochvalu udeľuje žiakovi pred kolektívom triedy alebo školy triedny učiteľ, riaditeľ, môže aj zástupca zriaďovateľa školy alebo zástupca právnickej osoby. V osobitne odôvodnených prípadoch, najmä za statočný čin, môže udeliť žiakovi pochvalu alebo iné ocenenie aj orgán verejnej správy, minister školstva alebo prezident republiky. Pochvaly a iné ocenenia sa zaznamenávajú do triedneho výkazu alebo katalógového listu žiaka .Pochvaly sa spravidla udeľujú na konci I. polroku a najmä na konci školského roku najčastejšie za:

* výborný prospech
* vzorné správanie
* výbornú dochádzku do školy
* reprezentáciu školy na súťažiach a predmetových olympiádach
* činnosť v prospech triedy nad rámec svojich povinností
* nezištnú pomoc, humánny prístup k ľuďom, príkladný čin, verejné uznanie inou
* osobou alebo inštitúciou

Opatrenia vo výchove na posilnenie disciplíny

Opatrenie na posilnenie disciplíny žiaka sa ukladá po objektívnom prešetrení za závažné alebo opakované previnenie proti školskému poriadku školy. Toto opatrenie predchádza spravidla zníženiu stupňa zo správania. Podľa závažnosti previnenia sa ukladá niektoré z opatrení:

* napomenutie od triedneho učiteľa
* pokarhanie od triedneho učiteľa
* pokarhanie od riaditeľa školy

O udelení výchovného opatrenia informuje triedny učiteľ a riaditeľ školy preukázateľným spôsobom zákonného zástupca žiaka. Výchovné opatrenie sa zaznamenáva žiakovi do triedneho výkazu alebo katalógového listu žiaka.

*Napomenutie od triedneho učiteľa:*

Opatrenie využíva triedny učiteľ samostatne pri pravidelnej práci s triedou, pri hodnotení správania na triednických hodinách a pri štvrťročnom hodnotení na pedagogických radách:

* za menej závažné priestupky podľa posúdenia triedneho učiteľa, vyučujúcich alebo žiackeho kolektívu
* za ojedinelé narušovanie vyučovacích hodín
* za ojedinelé nenosenie si pomôcok na vyučovanie a nepísanie si domácich úloh

*Pokarhanie od triedneho učiteľa:*

* Pokarhanie od triedneho učiteľa udeľuje triedny učiteľ so súhlasom riaditeľa po prerokovaní v pedagogickej rade:
* za 3 až 5 zápisov v klasifikačnom hárku (v žiackej knižke)
* za opakované narušovanie vyučovacích hodín
* za opakované nenosenie si pomôcok na vyučovanie a nepísanie si domácich úloh
* za ústnu sťažnosť učiteľov prednesenú na pedagogickej rade
* za neprezúvanie sa v priestoroch školy
* za neplnenie si povinností týždenníkov
* za iné menej závažné priestupky podľa posúdenia triedneho učiteľa, vyučujúcich alebo žiackeho kolektívu
* za neskoré neodôvodnené príchody na vyučovanie (1 – 3 krát)

*Pokarhanie od riaditeľa školy:*

Riaditeľ udeľuje pokarhanie od riaditeľa školy po prerokovaní v pedagogickej rade:

* za neospravedlnenú absenciu do 10 hodín
* za neskoré neodôvodnené príchody na vyučovanie (viac ako 3 krát)
* za podvádzanie
* za opakované neslušné správanie sa
* za opakované narúšanie vyučovacieho procesu, ak nenastala náprava po pokarhaní triednym učiteľom
* za viac ako 5 zápisov v klasifikačnom hárku (v žiackej knižke)
* za opakované menej závažné priestupky
* za úmyselné poškodzovanie školského zariadenia (podľa závažnosti)

*Znížená známka zo správania 2. stupňa:*

* za neospravedlnenú absenciu od 10 do 20 hodín
* za prinášanie do školy alebo na činnosti organizované školou veci ohrozujúce zdravie žiakov a učiteľov
* za krádež
* za prejavy rasovej neznášanlivosti, za zvlášť hrubé alebo opakujúce sa neslušné správanie voči pracovníkom školy
* za úmyselné poškodzovanie majetku školy (podľa závažnosti)
* za opakované závažnejšie priestupky, ak nenastala náprava po pokarhaní riaditeľom školy

*Znížená známka 3. stupňa:*

* za neospravedlnenú absenciu od 20 do 30 hodín
* za zvlášť závažné alebo opakujúce sa závažnejšie priestupky
* za fajčenie, požívanie alkoholických nápojov a iných druhov toxických látok v školských priestoroch a na školských akciách
* za úmyselné ublíženie na zdraví
* za šikanovanie a vydieranie
* za vandalizmus

*Znížená známka 4. stupňa:*

* za neospravedlnenú absenciu nad 30 hodín
* za opakujúce sa zvlášť závažné priestupky podľa uváženia pedagogickej rady

Udelenie zníženého stupňa zo správania sa odôvodní v triednom výkaze alebo katalógovom liste žiaka.

Výchovné opatrenia na posilnenie disciplíny sa spravidla udeľujú po prerokovaní na zasadnutí pedagogickej rady podľa postupnosti, ak sa žiak voči PŠ previní viacnásobne, dôsledkom je prísnejšie výchovné opatrenie. Pri závažnom porušení PŠ sa postupnosť nemusí dodržať.

***9. Ochranné opatrenie***

Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery,

že znemožňuje ostatným účastníkom výchovy a vzdelávania vzdelávanie, riaditeľ školy môže

použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca.

Riaditeľ školy bezodkladne privolá

* zákonného zástupcu
* zdravotnú pomoc
* policajný zbor

Ak sa použije ochranné opatrenie, riaditeľ bezodkladne privolá zákonného zástupcu žiaka, ktorý za žiaka preberá zodpovednosť.

***10. Samospráva triedy***

Týždenníci sú dvaja, menuje ich na príslušný týždeň triedny učiteľ, ktorý ich mená zapíše do triednej knihy. Ich povinnosti sú:

* pred vyučovaním zotrú tabuľu a pripravia pomôcky na vyučovanie
* na začiatku každej vyučovacej hodiny hlásia mená neprítomných žiakov
* cez prestávku vyvetrajú triedu, polejú kvety, zotrú tabuľu a pod.
* po skončení vyučovania zotrú tabuľu, uložia na príslušné miesta kriedu, špongiu a pomôcky, skontrolujú uzavretie okien, vody a vypnú svetlo

***11. Režim vyučovania***

**Dopoludňajšie vyučovanie:**

od 8.05 - 8.50 1. vyučovacia hodina

od 8.50 - 8.55 prestávka

od 8.55 - 9.40 2. vyučovacia hodina

od 9.40 -9.55 veľká prestávka

od 9.55 - 10.40 3.vyučovacia hodina

od 10.40 - 10.45 prestávka

od 10.45 - 11. 30 4.vyučovacia hodina

od 11.30 - 11.35 prestávka

od 11.35 - 12.20 5.vyučovacia hodina

od 12.20-12.25 prestávka

od 12.25-13.10 6. vyučovacia hodina

Popoludňajšie vyučovanie:

od 12.30 - 13.10 1.vyučovacia hodina

od 13.10 - 13.15 prestávka

od 13.15 - 13.55 2.vyučovacia hodina

od 13.55 - 14.10 prestávka

od 14.10 - 14.50 3.vyučovacia hodina

od 14.50 -14.55 prestávka

od 14.55 - 15.35 4.vyučovacia hodina

od 15.35 - 15.40 prestávka

od 15.40 - 16.20 5.vyučovacia hodina

Obedňajšia prestávka pre žiakov prvého ročníka a druhého ročníka sa začína najneskôr po piatej vyučovacej hodine a pre žiakov tretieho ročníka až štvrtého ročníka najneskôr po šiestej vyučovacej hodine v rozsahu minimálne 30 minút.

V prvom ročníku sa vyučuje najviac trikrát v týždni v jednom slede päť vyučovacích hodín, v druhom ročníku v jednom slede päť vyučovacích hodín, v treťom ročníku a vo štvrtom ročníku v jednom slede najviac dvakrát v týždni šesť vyučovacích hodín.

Popoludňajšie vyučovanie sa môže v odôvodnených prípadoch začať aj skôr, po súhlase vedenia školy, vždy sa musí dodržať 30 minútová obedňajšia prestávka pre žiakov.

***12. Stratégia zvládania šikanovania v našej škole***

Šikanovanie je zámerné opakované ubližovanie žiakovi (či už fyzické alebo psychické) iným žiakom alebo skupinou žiakov. Napr. bitie, strkanie, krádež peňazí a vecí, schovávanie a ničenie vecí, ohováranie, nadávky, vylúčenie zo spoločnosti ostatných. Jednorazové akcie sa väčšinou za šikanovanie nepovažujú.

*A. Postup učiteľa v predchádzaní šikanovaniu:*

1. snažiť sa o vytvorenie pozitívnej klímy v triede, v škole.
2. úzko spolupracovať so žiakmi, zamestnancami školy a s rodičmi a oznamovať aj zárodky šikanovania.
3. viesť písomné záznamy o konkrétnych prípadoch rizikového správania žiakov v triede.
4. oznámiť vedeniu školy narastanie príznakov šikanovania s návrhom zvýšiť dozor pedagogických zamestnancov cez prestávky, pred a po vyučovaní v tých priestoroch školy, kde by k šikanovaniu mohlo dochádzať, resp. nad žiakmi, ktorý majú k šikanovaniu sklony.
5. oboznámiť žiakov s možnosťou konzultovať ohrozenie šikanovaním s triednym učiteľom, s vedením školy, či výchovným poradcom a koordinátorom prevencií v škole.
6. navrhovať vedeniu školy zabezpečiť vzdelávanie žiakov (v spolupráci s CPPP) tej triedy, kde k šikanovaniu došlo alebo by mohlo dôjsť.

*B. Ak k šikanovaniu došlo, postupovať podľa nasledovnej stratégie:*

1. zaistiť ochranu obetiam.
2. rozhovor s deťmi, ktoré na šikanovanie upozornili, rozhovor s obeťou, agresorom.
3. nájdenie vhodných svedkov, individuálne či konfrontačné rozhovory so svedkami (nikdy nekonfrontovať obete s agresorom)!
4. kontaktovanie rodičov
5. kontaktovanie CPPP a P a pod.
6. využitie anonymnej dotazníkovej metódy

*C. Pri výskyte skupinového násilia voči obeti sa odporúča nasledovný postup:*

1. okamžitá pomoc obeti
2. dohoda RŠ s pedagógmi na postupe vyšetrovania
3. vlastné vyšetrovanie
4. zabránenie možnej krivej výpovedi agresorov, ich izolácia bez možnosti dohodnúť sa na spoločnej
5. výpovedi
6. pokračujúca pomoc a podpora obete
7. nahlásenie prípadu polícii
8. kontaktovanie rodičov
9. kontaktovanie CPPP a P a pod.

*D. Postup voči preukázateľnému agresorovi:*

1. odporučiť rodičom vyhľadať odbornú pomoc (psychológ, psychiater a p.).
2. výchovné opatrenie – pokarhanie RŠ až zníženie známky zo správania.
3. v mimoriadnych prípadoch odporučiť rodičom dobrovoľný diagnostický pobyt prípadne liečebnovýchovné sanatórium.
4. oznámiť problém Úradu práce, sociálnych vecí a rodiny s požiadavkou sociálnej kurately.
5. oznámiť udalosť polícii.

***13. Spolupráca školy a rodiny***

* Škola priebežne informuje rodičov o správaní a prospechu žiaka. Jedným z prostriedkov je žiacka knižka (ŢK). Do ŢK sa vpisujú iba dôležité oznamy.
* Učiteľ oznamuje rodičom nielen nepriaznivé správy o ich deťoch, ale aj kladné hodnotenia a pochvaly. Forma zápisu v ŢK musí byť premyslená a taktná.
* Pred zápisom do žiackej knižky učiteľ vždy zváži, či v danom prípade nie je vhodnejší spôsob styku s rodičmi - napr. rozhovor, list rodičom, pozvanie rodičov do školy, návšteva v rodine a p.
* Ak majú rodičia pochybnosti o správnosti klasifikácie, môžu sa kedykoľvek stretnúť s pedagógom, ktorý im vysvetlí postup pri klasifikovaní ich dieťaťa, prípadne môžu požiadať o komisionálne preskúšanie žiaka do troch dní od vydania vysvedčenia.
* Detailné informácie o prospechu, správaní a dochádzke, ako aj o aktuálnych potrebách školy sa rodičia môžu dozvedieť na ZRPŠ, ktoré sa uskutočňujú najmenej 4x za školský rok. Škola rodiča, resp. zákonného zástupcu informuje o aktivitách konaných pod hlavičkou ZŠ Partizánska, na ktorých sa zúčastňujú žiaci a ktoré sa realizujú mimo areál školy (napr. exkurzie, výlety a p.) formou informovaného súhlasu.

***14. Záver***

* Za porušenie školského poriadku školy bude žiakom uložené výchovné opatrenie

(napomenutie a pokarhanie triednym učiteľom alebo pokarhanie riaditeľom školy)

prípadne znížená známka zo správania o 1, 2, 3 stupne.

* Školský poriadok školy bol prerokovaný v pedagogickej rade v 2.9. 2011
* Žiaci sú povinní dodržiavať PŠ počas vyučovania, cez prestávky, na popoludňajšom

vyučovaní, NP, krúžkoch a na všetkých akciách a podujatiach mimo priestorov školy, ktoré sú organizované školou.

* S školským poriadkom školy budú oboznámení všetci žiaci a bude umiestnený na

nástenke v triede a na internetovej stránke školy. Na 1. schôdzi rodičovského združenia

oboznámi triedny učiteľ s PŠ rodičov, vyhotoví sa o tom prezenčná listina s podpisom

rodičov.

**Príloha 1**

**Práva a povinnosti rodičov žiakov (zákonných zástupcov) podľa zákona č. 245/2008 o výchove a vzdelávaní (školský zákon)**

*Zákonný zástupca dieťaťa žiaka má právo:*

* vybrať pre svoje dieťa školu alebo školské zariadenie, ktoré poskytuje výchovu a

vzdelávanie podľa tohto zákona, zodpovedajúce schopnostiam, zdravotnému stavu,

záujmom a záľubám dieťaťa, jeho vierovyznaniu, svetonázoru, národnosti a etnickej

príslušnosti; právo na slobodnú voľbu školy alebo školského zariadenia možno

uplatňovať v súlade s možnosťami výchovno-vzdelávacej sústavy,

* žiadať, aby sa v rámci výchovy a vzdelávania v škole alebo v školskom zariadení

poskytovali deťom a žiakom informácie a vedomosti vecne a mnohostranne v súlade so

súčasným poznaním sveta a v súlade s princípmi a cieľmi výchovy a vzdelávania podľa

tohto zákona,

* oboznámiť sa s výchovno-vzdelávacím programom školy alebo školského zariadenia a

školským poriadkom,

* byť informovaný o výchovno-vzdelávacích výsledkoch svojho dieťaťa,
* na poskytnutie poradenských služieb vo výchove a vzdelávaní svojho dieťaťa,
* zúčastňovať sa výchovy a vzdelávania po predchádzajúcom súhlase riaditeľa školy alebo

školského zariadenia,

* vyjadrovať sa k výchovno-vzdelávaciemu programu školy alebo školského zariadenia

prostredníctvom orgánov školskej samosprávy,

* byť prítomný na komisionálnom preskúšaní svojho dieťaťa po predchádzajúcom súhlase

riaditeľa školy.

*Zákonný zástupca žiaka je povinný:*

* vytvoriť pre dieťa podmienky na prípravu na výchovu a vzdelávanie v škole a na plnenie

školských povinností,

* dodržiavať podmienky výchovno-vzdelávacieho procesu svojho dieťaťa určené školským

poriadkom,

* dbať na sociálne a kultúrne zázemie dieťaťa a rešpektovať jeho špeciálne výchovnovzdelávacie potreby,
* informovať školu alebo školské zariadenie o zmene zdravotnej spôsobilosti jeho dieťaťa,

jeho zdravotných problémoch alebo iných závažných skutočnostiach, ktoré by mohli mať

vplyv na priebeh výchovy a vzdelávania,

* nahradiť škodu, ktorú žiak úmyselne zavinil,
* prihlásiť dieťa na plnenie povinnej školskej dochádzky a dbať o to, aby dieťa dochádzalo

do školy pravidelne a včas, ak mu nezabezpečí inú formu vzdelávania podľa tohto

zákona; dôvody neprítomnosti dieťaťa na výchove a vzdelávaní doloží dokladmi v súlade

so školským poriadkom.

* Ak sa dieťa alebo žiak nemôže zúčastniť na výchove a vzdelávaní v škole alebo v školskom

zariadení, jeho zákonný zástupca je povinný oznámiť škole alebo školskému zariadeniu bez

zbytočného odkladu príčinu jeho neprítomnosti.

**Príloha č. 2**

**Dodatok č. 1**

Týmto dodatkom sa v zmysle § 2 ods. 2. a 3. (Obmedzujúce opatrenia ) zákona č. 214/2009 Z.z. ktorým sa mení a dopĺňa zákon Národnej rady SR č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene a doplnení niektorých zákonov dopĺňa školský poriadok v škole:

1. Osoby maloleté do 15 rokov a mladistvé osoby do 18 rokov, t.j. žiaci základnej školy nesmú používať alkoholické nápoje alebo iné návykové látky a sú povinné podrobiť sa orientačnej dychovej skúške alebo orientačnému vyšetreniu testovacím prístrojom na zistenie omamných alebo psychotropných látok.

2. Osoby maloleté do 15 rokov sa nesmú zdržiavať bez dozoru svojich zákonných zástupcov po 21. Hodine na verejne prístupných miestach, v ktorých sa podávajú alkoholické nápoje.

3. Za porušenie zákazu uvedených v bodoch 1 a 2 maloletou osobou môže obec uložiť zákonnému zástupcovi maloletého pokutu do výšky 33 €.

4. Za porušenie zákazu uvedeného v bode 1 mladistvou osobou do 18 rokov uloží obec pokarhanie. V odôvodnených prípadoch uloží aj zákaz navštevovať verejne prístupné miesta a miestnosti, v ktorých sa podávajú alkoholické nápoje.

**Príloha č. 3**

**Prevádzkový poriadok počítačovej učebne**

**Hmotná zodpovednosť:**

Učiteľ ktorý práve vyučuje v učebni s počítačmi má hmotnú zodpovednosť za počítače a vybavenie učebne. Po skončení hodiny zamkne učebňu.

**Učiteľ musí zabezpečiť alebo skontrolovať na počítačoch:**

* Na prvej hodine dňa - zapnutie ističov, stykača a počítačov na ktorých sú žiaci.
* Na ostatných hodinách dňa - po skončení hodiny vypnúť programy, nevypínať počítače.
* Na poslednej hodine dňa - vypnutie všetkých počítačov, zamknúť učebňu.

**Nahlásenie opráv:**

Nefungujúci počítač, program alebo nevhodný obsah počítača nahlásiťMgr. Jane Rubickej.

**Vnútorný prevádzkový poriadok odbornej učebne informatiky**

**Žiak má právo:**

* so súhlasom vyučujúceho využívať všetky zariadenia a to spôsobom na to určeným
* so súhlasom vyučujúceho používať nainštalované softvérové vybavenie
* mať a používať vlastnú poštovú schránku (na školskom serveri) v zmysle všeobecne platných pravidiel (netiketa) a podľa pokynov správcu siete
* mať a používať vlastnú domovskú stránku (na školskom serveri) v zmysle všeobecne platných pravidiel (netiketa) a podľa pokynov správcu siete
* využívať zariadenie učebne mimo vyučovania, ak je na to vyhradený čas

**Žiak je povinný:**

* dodržiavať pravidlá etikety
* šetrne sa správať k zariadeniu učebne
* vchádzať do učebne v prezuvkách a s pomôckami podľa pokynov vyučujúceho
* počas prestávok sa zdržiavať mimo učebne (pokiaľ vyučujúci nepovolí výnimku)
* každú poruchu, chybu, prípadne neúplnosť pracoviska hlásiť vyučujúcemu
* vlastné diskety používať len so súhlasom vyučujúceho
* po skončení práce uviesť pracovisko do pôvodného stavu
* sledovať a akceptovať zmeny tohto poriadku na ktoré bude upozornený (nástenka v učebni informatiky)

**Žiakom je zakázané:**

* pokúšať sa prelomiť ochranný systém na pracovných staniciach a na serveri
* pokúšať sa akýmkoľvek spôsobom zisťovať prístupové heslá iných užívateľov
* poskytnúť svoje prístupové heslo druhej osobe
* prihlasovať sa do systému pod menom iného užívateľa
* vypínať rezidentnú antivírusovú ochranu
* bez súhlasu vyučujúceho inštalovať akýkoľvek softvér
* bez súhlasu vyučujúceho meniť nastavenie ktoréhokoľvek nainštalovaného softvéru
* používať programy typu mirc
* svojvoľne premiestňovať súčasti svojho pracoviska
* akokoľvek zasahovať do elektrických súčastí pracoviska
* hrať hry
* prenášať cez sieť "nevhodné" súbory (pornografia, erotika, nelegálne kópie dát, dáta porušujúce autorský alebo iný zákon, ...)
* jesť, piť, znečisťovať pracovisko, používať mobilný telefón (aj cez prestávky) v zmysle **Vnútorného poriadku školy**

**Porušenie týchto pravidiel sa klasifikuje ako porušenie školského poriadku.**